હાદિર્કે કહ્યું હતું કે સરકાર આંદોલન અટકાવવાના ગમે એટલા પ્રયાસો કરી લ્યે, અમે કાગડા-કૂતરાના મોતે મરી જઈશું પરંતુ નપુસંક બનીને ભાજપ સરકારનો અન્યાય સહન નહી કરીએ. હાદિર્કે ભાજપની સરકારને અંગ્રેજો સાથે સરખાવતાં કહ્યું કે આંદોલન ન થાય તે માટે પોલીસે આખા ગુજરાતમાં ચારે બાજુ નાકાબંધી કરી લીધી છે અને અમારા હજારો કાર્યકરોની અટકાયત કરી છે. વહેલી સવારથી અમારા દૂધ-પાણી પણ અટકાવી દેવામાં આવ્યા છે. જો કે આંદોલનમાં સામેલ થવા મક્કમ કાર્યકરો પોલીસથી બચીને પણ આવી રહ્યા છે. હાદિર્કે લોકોને પોતપોતાના ગામમાં ઉપવાસ કરવા અપીલ કરી હતી.